Generic Tree in C# - CodeProject 12,404,895 members (69,870 online)
642.7K views4K downloads99 bookmarked
Last Visit: 31-Dec-99 18:00 Last Update: 28-Jul-16 23:54Refresh1 Lidioom: Eskimo's en tölpe - Veldeke Limburg
Lidioom: Eskimo’s en tölpe
Veer zien al touw aon de derde serie vaan de rubriek Lidioom. Alle veurgaonde aoflieveringe kint geer trökleze in eus arsjief. Nuwe AHI wil betrokke raak | News24
Nuwe AHI wil betrokke raak
Marian Pieterse (sekretaresse), Anton van Riet (voorsitter) en Hilton O’Dwyer (onder-voorsitter), die drietal wat die dryfkrag is agter die Laer Suidkustak van die Afrikaanse Handelsinstituut.
DIE onlangs-gestigte Laer Suidkustak van die Afrikaanse Handelsinstituut het tot stand gekom omdat daar ‘n duidelike behoefte is vir die herlewing van die organisasie wat voorheen hier bestaan het, maar doodgeloop het. Die uitgangspunt was dat verskillende gemeenskappe verskillende belange het, en dat daar ‘n groot behoefte bestaan vir ‘n organisasie vir Afrikaanssprekende sakemanne hier aan die Suidkus. Dit beteken nie dat anderstaliges wat belangstel uitgesluit sal word nie. Inteendeel, hulle is ook welkom.
Die leuse van die nuwe liggaam is: “Ons doen dit, want ons kan.” Die organiseerders wys daarop dat Suidkus-sakelui belange het in instansies soos skole, kerke, sportliggame en gemeenskap-organisasies. Die sake- kamer­ bied dus ‘n sentrale punt waarvandaan beplanning en ondersteuning in samewerking met bogenoemde kan geskied. Die sakekamer hou maandeliks ‘n openbare vergadering wat oop is vir die publiek. By hierdie geleenthede word formele terugvoering gegee van sakekamer-bedrywighede en daar word informeel gekuier om onderlinge verhoudings uit te bou.
Die AHI-tak word erken deur die volgende organisasies - South Coast Chamber of Commerce and Industry, Ugu South Coast Tourism, Nafcoc, Port Shepstone Business Forum, BNI, Margate Business Chamber, Scottburgh Business Chamber en die Hibberdene Business Chamber.
Die Fever het gaan kuier by drie van die mense wat die dryfkrag is agter die herlewing van die AHI … Anton van Riet, die voorsitter, Hilton O’Dwyer, onder-voorsitter, en Marian Pieterse, die sekretaresse. Wanneer die drie oor die nuwe “baba” praat, is dit met entoesiasme en gefokusde doelgerigtheid. Hulle beklemtoon daar is ‘n gesonde belangstelling van voornemende lede, en daar is reeds sowat 20.
Van Riet verklaar die huidige bestuur is oortuig daarvan daar bestaan ‘n besliste behoefte vir die organisasie, veral onder Afrikaanssprekende sakemanne, waarvan daar baie in die omgewing is, om onder die AHI-sambreel bymekaar te kom, gemeenskaplike belange te identifiseer, te bevorder, maar veral om sosiaal te verkeer en te “netwerk”. Die klem sal wees op informele skakeling om mekaar se belange te bevorder.
Sal die “Afrikaanse” in die titel nie ‘n problem in ‘n post-1994-samelewing wees nie? En sal die persepsie nie bestaan dat die organisasie hom net vir Afrikanerbelange beywer nie? “Glad en geheel nie,” verduidelik Hilton. “Mense wat nie Afrikaanssprekend is baie welkom om aan te sluit. “Ons baklei met niemand nie, en fokus op die positiewe. Ons het absoluut geen partypolitieke agenda of motiewe nie.”
Marian, wat, soos die ander twee, reeds diep spore hier aan die Suidkus getrap het, veral as prokureur, beaam bofenoemde, en wys daarop die AHI is ‘n nasionale organisasie­ vir georganiseerde besigheid met die klem onder meer op klein- en medium sakepersone met hulp vir opleiding, finansierings-advies, arbeidsake en netwerk-geleenthede. Daar is meer as 10 sakekamers regoor Suid-Afrika.
Mense wat belangstel om aan te sluit, kan met die AHI kommunikeer by die volgende e-posadres ahi.lsuid@gmail.com